11 มิ.ย. 61 (14:31 น.) เปิดอ่าน ความคิดเห็น 1
เป็นนางแบบสาวเซ็กซี่ที่ช่วงหลังหันมาเอาดีด้านการเป็นนักร้อง ด้วยความที่อยากพิสูจน์ตัวเองว่าสามารถทำอะไรมากกว่าขายรูปร่าง “เอมมี่ อมลวรรณ” จึงจริงจังกับงานนี้มาก เธอเปิดฉากชีวิตในวงการเพลงด้วยการทำเพลงเอง ก่อนที่จะมีค่ายเพลงเล็กๆ รับไปดูแล จนตอนนี้เธอมีซิงเกิลออกมาแล้วทั้งหมด 6 เพลง
เชื่อว่าหนุ่มๆ คงรู้จักสาวคนนี้จากบทบาทนางแบบเซ็กซี่ แต่หากจะเท้าความกลับไป เอมมี่ เป็นนักแสดงมาก่อน เธอผ่านผลงานละครมาแล้วหลายเรื่อง จากนั้นจึงมีโอกาสประกวดเวทีแม็กซิม แล้วจังหวะชีวิตนำพาให้เธอกลายเป็นสาวเซ็กซี่ที่มีผลงานมากมาย
“เอาจริงๆ หนูเข้าวงการมาไม่ได้ทางเซ็กซี่เลย เป็นดาราเคยเล่นละครช่วง 3 มาก่อน แรงเงา, ทางช้างเผือก, นิมิตมาร เป็นเด็กเล่นละคร ก็อย่างที่บอกหลังจากประกวดแม็กซิม มีข่าวเรื่องราวความรัก มันเลยกลายเป็นมีชื่อเสียงเรื่องตรงนี้เรื่อยมา”
และแม้ถูกพูดถึงในแง่ความเซ็กซี่มาโดยตลอด แต่เธอไม่เคยมองว่าตัวเองสวย ที่สำคัญทำศัลยกรรมหน้าอกก็ไม่ได้อยากโชว์ แต่เพราะตัวเธอชอบดูการ์ตูนญี่ปุ่นที่ตัวละครผู้หญิงจะหน้าอกใหญ่ ๆ ตัวเล็ก ๆ อกผาย ๆ เธอจึงขึ้นเขียงศัลยกรรม
“เอมมี่ไม่ได้สวยหรือเซ็กซี่เลยนะ แค่มีหน้าอกใหญ่ ที่ขนาดไม่เหมือนคนอื่น ซึ่งมันเป็นไซส์ที่เขาพูดถึงกันมากที่สุด เขาจะเรียกเอมมี่ตอนนั้น(ประกวดมิสแม็กซิม)ว่าเอมมี่ 40 และเราสามารถเข้าสู่รอบลึกๆ ได้”
น้อยใจคนมองโชว์โป๊ ไร้ความสามารถ
ถึงแม้จะเป็นที่รู้จักจากข่าวฉาว และงานที่ขายความเซ็กซี่ แต่ เอมมี่ บอกว่าเธออยากพิสูจน์ตัวเองในเรื่องของความสามารถ และยืนยันว่าทำได้มากกว่าคำพูดเหล่านั้น
“โชคดีที่เพลง “แรงแต่ไม่เลว” ดังพอสมควร มีคนชอบ มันเลยทำให้เรารู้สึก อยากจะทำเพลงต่อไป หลังจากนั้นพอทำเอง ก็มีผู้ใหญ่เห็นว่าเรามีความสามารถด้านนี้ ก็เลยชักชวนมาเป็นนักร้องในค่าย หลังจากนั้นเอมมี่ก็ได้เซ็นสัญญากับเขา 3 ปี ก็ปล่อยซิงเกิลที่ 3 “บริจาคผู้ด้อยโอกาส” โดยมี ฮาเวิร์ด หวัง เป็นพระเอก และมีเพลงเร็ว "ค้างกับเค้า 1 คืน อายุยืน 1 ปี" ทำให้เรามีงานด้านเพลงมากขึ้น มีคนสนใจความสามารถด้านนี้มาขึ้น
ตอนนี้ปล่อยเพลง “น้ำแตก” ทำเองหมด คิดเองหมด อีกเพลงชื่อ “สตรีมีคัน” เป็นเพลงที่ขอพูดแทนผู้หญิงที่ถูกแย่งผัว จริง ๆ ตอนนี้แสดงความสามารถด้านงานเพลง คือ อย่างที่บอกเราเป็นนักร้องกลางคืนอยู่แล้วในกรุงเทพ ร้องมาเกือบทุกผับแล้ว”
mmyamalawan/
รู้มีคนเกลียดเยอะ แต่ต้องทำใจ
ด้วยรูปลักษณ์และบุคลิกภายนอกที่ดูแรง ทำให้เอมมี่มีคนไม่ชอบเยอะ ซึ่งเธอก็ทราบเรื่องนี้ดี และยอมรับว่าเมื่อก่อนใช้ชีวิตแบบไม่ได้คิดอะไร แต่พอเราโตขึ้น ความคิดก็โตขึ้น มุมมองก็เปลี่ยนไป เธอมองย้อนกลับมา เธอก็มีลูกประกอบกับเธอบวชแล้ว จึงยอมปรับเปลี่ยนตัวเอง
“เราคิดว่าอะไรที่สามารถเปลี่ยนแปลงได้ก็เปลี่ยน แต่ถ้าจะให้เปลี่ยนไปเลยยังเปลี่ยนไม่ได้ จะให้ทิ้งความเซ็กซี่ไปเลยเอมมี่ทำไม่ได้ เอมมี่มีแม่ เอมมี่มีลูก มีคนรอบข้าง มีคนข้างหลังที่ต้องดูแล เพราะฉะนั้นงาน คือ เงิน เงิน คืองาน ที่สำคัญเอมมี่ไม่สามารถบอกว่าพี่มารักหนูนะ พี่มาชอบหนูนะ เอมมี่ทำอย่างนั้นไม่ได้ หนูมีความสามารถนะ หนูไม่จำเป็นต้องพรีเซนต์อย่างนั้น หนูก็แค่มีความรู้สึกแค่ ณ วันนี้ หนูจะเป็นตัวของตัวเอง เราไม่ทำร้ายเราก็คิดว่าเขาคงไม่ทำร้ายเรา วันนี้เอมมี่ก็จะพยายามทำผลงานดีๆ ออกมาให้คนดูเรื่อยๆ ถ้าไม่แก่ตายซะก่อนนะ”
ชอบช่วยเหลือคนอื่น แต่ภาพจำลบขออยู่เงียบๆ ดีกว่า
ถึงแม้ภาพจะดูแรง แต่เบื้องหลังเธอช่วยเหลือสังคมเท่าที่จะทำได้ โดยเธอพูดถึงความฝันที่คิดเล่นๆ ว่า หากวันหนึ่งรวยล้นฟ้า คงนำเงินมาช่วยเหลือคนที่ลำบาก ตัวเธออยู่ที่วัด ตื่นเช้ามาได้ใส่บาท แต่ถ้าพูดไปคนก็หาว่าสร้างภาพ ทุกคนติดภาพไม่ดีของเธอไปแล้ว
“เงินช่วยเหลือสังคมทุกอย่าง จากเงินเก็บของเรา เราช่วยเหลือน้องๆ ผู้ด้อยโอกาส ทำด้วยตัวเอง และเพื่อนฝูงของเรา อย่างล่าสุด วันเกิด จัดผ้าป่า สามารถปิดผืนที่ดินให้เจ้าอาวาส มูลค่า 3 แสนกว่า และกำลังบินไปเชียงใหม่นำเงินไปช่วยเหลือน้องๆ ที่มูลนิธิ ส่วนเรื่องที่หลายคนมองว่าเราบ้าไสยศาสตร์ จริงๆ เป็นเรื่องของเมตรามหานิยม เรื่องพวกนี้ไม่เคยเจอกับตัวเองไม่รู้ เป็นความเชื่อส่วนตัวของเรา”
เลี้ยงลูกด้วยสัญชาตญาณไม่ตีกรอบ
กับบทบาทความเป็นแม่ต้องบอกว่าสาวคนนี้ทำได้ดีไม่แพ้ใคร โดยเธอยอมรับว่าเมื่อก่อนเซ็กซี่มาก แต่ตอนนั้นลูกยังเด็ก ณ วันนี้ ลูกโตขึ้น ตัวเธอเองก็ลดความเซ็กซี่ลง แต่ถามว่าลูกๆ เข้าใจเธอไหม เธอบอกว่า ลูก คือ คนที่เข้าใจเธอมากที่สุด
“เลือกเลี้ยงลูกตามสัญชาตญาณมากกว่าการตีกรอบ ไม่กล้าตีกรอบ แม่เราเลี้ยงเรามาดีมาก พ่อแม่ทุกคนเลี้ยงลูกได้ แต่ไม่สามารถตีกรอบลูกได้ เพราะเราเคยเป็นเด็ก แม่ก็บังคับเราไม่ได้ เอมมี่จะไม่บังคับลูก แต่เราจะคุยกัน ให้เขากล้าที่จะคุยกับเรามากกว่า”
ได้รู้จักสาวเซ็กซี่ “เอมมี่ อมลวรรณ” ในอีกมุมหนึ่ง ต้องบอกว่าเวลาเปลี่ยนความคิดเปลี่ยน หากเธอจะมุ่งมั่นกับงานเพลงก็คงต้องใช้เวลาในการพิสูจน์ตัวเองต่อไป
อัลบั้มภาพ 19 ภาพ ของ เปลือยใจ “เอมมี่ แม็กซิม” สาวเซ็กซี่ที่อยากขายความสามารถ
เอมมี่ อมลวรรณเอมมี่ maximเอมมี่ แม็กซิมสาวเซ็กซี่playthe girls
the girls 24 มี.ค. 60
ส่องอกไซส์ใหม่ เอมมี่ อมลวรรณ
the girls 9 พ.ค. 57
คุยเรื่องเซ็กส์ กับ เอมมี่ อมลวรรณ
the girls 8 มี.ค. 57
เปิดอ่าน 464,606
เปิดอ่าน 19,960